Insekticid
Insekticidi su pesticidi koji se koriste za ubijanje insekata. Oni obuhvataju i ovicide i larvicide koji se upotrebljavaju protiv jaja i larvi insekata, respektivno. Insekticidi se koriste u poljprivredi, medicini, industriji i u domaćinstvima. Smatra se da je korištenje insekticida jedan od najvažnijih činioca koji su doveli do povećanja efikasnosti poljoprivrede u 20. vijeku. Gotovo svi insekticidi imaju potencijal za značajno promijene ekosisteme; mnogi od njih su otrovni i za ljude; dok se drugi koncentriraju u lancu ishrane. Insekticidi se često sistematiziraju na nekoliko načina: sistemski insekticidi su oni koji su sadržani unutar tretirane biljke. Djeluju tako što ih insekti unesu u organizam jedući biljke. kontaktni insekticidi su otrovni za one insekte koji dođu u direktni kontakt s njima. Efikasnost je često vezana za način i kvalitet načina upotrebe pesticida u vidu malih kapi (poput aerosola) da bi se poboljšalo djelovanje. prirodni insekticidi kao što su nikotin, piretrum i slični ekstrakti koje same biljke proizvode kao odbranu protiv insekata. zaštitni insekticidi koji spadaju u sistemske insekticide a koji su dizajnirani tako da ih sama transgena biljka proizvodi. Primjer takvih insekticida je biocidalni protein iz gram-pozitivne bakterije Bacillus thuringiensis a kojeg proizvodi kukuruz i druge biljke tako što je gen iz te bakterije odgovoran za proizvodnju insekticida prebačen u ćeliju kukuruza. Tako insekti koji se hrane kukuruzom nakon što konzumira takav transgeni kukuruz umire zbog sadržaja insekticida. neorganski insekticidi su kontaktni insekticidi koji se proizvode sa metalnim spojevima a uključuju spojeve arsena, bakra i fluora, vrlo rijetko korišten, kao i sumpora koji se vrlo često koristi. organski insekticidi su kontaktni insekticidi koji obuhvataju najveći broj danas dostupnih pesticida na tržištu.